6 หุ้นไฟแนนซ์วิ่งคึก! รับกนง.หั่นดอกเบี้ยเหลือ 0.50% ชู SAWAD-MTC-JMT นำทีมเด่น
6 หุ้นไฟแนนซ์วิ่งคึก! รับกนง.หั่นดอกเบี้ยเหลือ 0.50% ชู SAWAD-MTC-JMT นำทีมเด่น
6 หุ้นไฟแนนซ์วิ่งคึก! รับกนง.หั่นดอกเบี้ยเหลือ 0.50% ชู SAWAD-MTC-JMT นำทีมเด่น
20 พ.ค. 2563

ผู้สื่อข่าวรายงานว่า หุ้นกลุ่มไฟแนนซ์วิ่งคึก ณ เวลา 14.47 น. นำโดย SAWAD,MTC,JMT,BAM,THANI,AMANAH  หลังวันนี้ประชุมคณะกรรมการนโยบายการเงิน (กนง.) มีมติ 4 ต่อ 3 เสียง ให้ลดอัตราดอกเบี้ยนโยบาย 0.25% จาก 0.75% เป็น 0.50% ต่อปี ระดับต่ำสุดเป็นประวัติการณ์ ส่งผลให้หุ้นปรับตัวขึ้นแรงตามตารางประกอบดังนี้

โดยวันนี้(20พ.ค.63)ที่ประชุมคณะกรรมการนโยบายการเงิน (กนง.) ครั้งที่ 3/2563 มีมติ 4 ต่อ 3 เสียง ให้ลดอัตราดอกเบี้ยนโยบาย 0.25% จาก 0.75% เป็น 0.50% ต่อปี โดยให้มีผลทันที หลังแนวโน้มเศรษฐกิจและอัตราเงินเฟ้อปีนี้หดตัวมากกว่าคาด ขณะที่ 3 เสียง เห็นควรให้คงอัตราดอกเบี้ยนโยบายไว้ที่ 0.75% ต่อปี
ด้านบล.ซีจีเอส-ซีไอเอ็มบี ระบะในบทวิเคราะห์วันนี้ว่า  ติดตามผลการประชุมกนง. โดยตลาดมีความเห็นเป็น 2 ฝั่ง ทั้งคงอัตราดอกเบี้ยนโยบายที่ 0.75% และลดอัตราดอกเบี้ยนโยบายลง 0.25% เหลือ 0.50% โดย CGS-CIMB คาดว่ากนง. มีโอกาสปรับลดอัตราดอกเบี้ยลงในการประชุมครั้งนี้
โดยหากเป็นไปตามคาดจะเป็นผลบวกกับหุ้นกลุ่มเช่าซื้อ (KKP TCAP TISCO THANI) consumer finance (KTC MTC SAWAD) กลุ่มอสังหาฯ (AP LH SPALI) กลุ่มกองทุนอสังหาฯ REITs กองทุนโครงสร้างพื้นฐาน (DIF JASIF) และกลุ่ม high dividend yield (ADVANC INTUCH TVO) แต่จะเป็นปัจจัยลบกับกลุ่มธนาคารขนาดใหญ่เนื่องจากแนวโน้มส่วนต่างอัตราดอกเบี้ย (NIM) จะปรับตัวลดลง